*Sarunu procedūras ar publikāciju “Darba apģērbu mazgāšana, tīrīšana un labošana” nolikums*

*(apstiprināts ar iepirkuma komisijas 2024. gada 27.jūnija 1. sēdes protokolu)*

**SARUNU PROCEDŪRAS AR PUBLIKĀCIJU**

**“****Darba apģērbu mazgāšana, tīrīšana un labošana”**

**(iepirkuma identifikācijas Nr. LDZ 2024/93-SPAV)**

NOLIKUMS

Rīga, 2024

1. **vispārīgĀ informācijA**
   1. **Sarunu procedūras nolikumā ir lietoti šādi termini:**
      1. **sarunu procedūra** (turpmāk var tikt saukts arī kā “iepirkums”, “iepirkuma procedūra”) - sarunu procedūra ar publikāciju “Darba apģērbu mazgāšana, tīrīšana un labošana” (iepirkuma identifikācijas Nr. LDZ 2024/93-SPAV), kas tiek organizēta saskaņā ar *Iepirkumu uzraudzības biroja Iepirkumu vadlīnijām sabiedrisko pakalpojumu sniedzējiem* un *VAS “Latvijas dzelzceļš” iekšējos normatīvajos aktos noteikto kārtību*;
      2. **komisija** – VAS “Latvijas dzelzceļš” iepirkuma komisija, kas pilnvarota organizēt sarunu procedūru ar publikāciju;
      3. **nolikums** (turpmāk var tikt saukts arī kā “sarunu procedūras nolikums” vai “sarunu procedūras dokumenti”) – sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
      4. **ieinteresētais piegādātājs** – piegādātājs, kas izteicis vēlmi piedalīties sarunu procedūrā;
      5. **pasūtītājs** – VAS “Latvijas dzelzceļš” (nolikuma tekstā var tikt saukts arī kā “LDZ”, kas saskaņā ar tā iekšējos normatīvajos aktos un “Latvijas dzelzceļš” koncerna iekšējos normatīvajos aktos noteikto kārtību organizē sarunu procedūru “Latvijas dzelzceļš” koncerna vajadzībām;
      6. **pircējs** (turpmāk var tikt saukts arī kā “maksātājs” un “līguma slēdzējs”) – “Latvijas dzelzceļš” koncerna valdošais uzņēmums VAS “Latvijas dzelzceļš” un tā atkarīgās sabiedrības;
      7. **pretendents** – piegādātājs, kas ir iesniedzis piedāvājumu sarunu procedūrai;
      8. **pakalpojums** – darba apģērbu un tekstilizstrādājumu mazgāšana, tīrīšana un labošana saskaņā ar nolikuma 2.1. punktu (var tikt saukts arī kā “sarunu procedūras priekšmets” vai “iepirkuma priekšmets”).
   2. **Pasūtītāja (-u) / Līgumslēdzēja (-u) rekvizīti:**

Iepirkums tiek veikts “Latvijas dzelzceļš” koncerna valdošā uzņēmuma LDZ un tā atkarīgo sabiedrību vajadzībām.

* + 1. LDZ: VAS “Latvijas dzelzceļš” (vienotais reģistrācijas Nr. 40003032065, juridiskā adrese: Emīlijas Benjamiņas iela 3, Rīga, LV-1547, Latvija. Banka: Luminor Bank AS Latvijas filiāle**,** konta Nr. LV17RIKO0000080249645,bankas kods: RIKOLV2X).

LDZ struktūrvienības:

* + - 1. VAS “Latvijas dzelzceļš” Sliežu ceļu pārvalde (SCP\*). Juridiskā adrese: Emīlijas Benjamiņas iela 3, Rīga, LV-1547. Faktiskā adrese: Torņakalna iela, 16, Rīga, LV-1004;
      2. VAS “Latvijas dzelzceļš” Vilcienu kustības pārvalde (VKP\*). Juridiskā adrese: Emīlijas Benjamiņas iela 3, Rīga, LV-1547. Faktiskā adrese: Vilhelma Purvīša iela 14, Rīga, LV-1050;
      3. VAS “Latvijas dzelzceļš” Elektrotehniskā pārvalde (EP\*). Juridiskā adrese Emīlijas Benjamiņas iela 3, Rīga, LV-1547. Faktiskā adrese: Emīlijas Benjamiņas iela 3, Rīga, LV-1547.
    1. Atkarīgā sabiedrība:

SIA “LDZ CARGO” (K\*), vienotais reģistrācijas Nr. 40003788421, juridiskā adrese: Dzirnavu iela 147 k-1, Rīga, LV-1050, Latvija, Banka: Luminor Bank AS Latvijas filiāle, konta Nr. LV08RIKO0000082999854, bankas kods: RIKOLV2X.

**\***Pasūtītāja iekšējos normatīvajos aktos noteiktajā kārtībā definēti struktūru un atkarīgo sabiedrību saīsinātie apzīmējumi, kas var tikt lietoti turpmāk sarunu procedūras dokumentos.

* + 1. Iepirkuma līgumi tiks slēgti starp sarunu procedūras uzvarētāju un LDZ, kā arī starp K.
  1. **Pasūtītāja kontaktpersona:** organizatoriska rakstura jautājumos un jautājumos par sarunu procedūras nolikumu: komisijas sekretāre – VAS “Latvijas dzelzceļš” Iepirkumu biroja iepirkumu speciāliste Dace Kārkle, tālruņa numurs: +371 25685472; e-pasta adrese: dace.karkle@ldz.lv.
  2. **Piedāvājuma iesniegšana un atvēršana:**
     1. piedāvājumu sarunu procedūrā iesniedz elektroniski līdz **2024.gada 18.jūlijam**, **plkst. 9,30**, nosūtot to nolikuma 1.3.punktā norādītajai pasūtītāja kontaktpersonai uz e-pasta adresi;
     2. piedāvājumu sarunu procedūrā atver **2024.gada 18.jūlijam, plkst. 10.****00**;
     3. piedāvājumu, kas iesniegts komisijai pēc 1.4.1.punktā noteiktā termiņa, pasūtītājs nosūta atpakaļ ieinteresētajam piegādātājam bez izskatīšanas;
     4. sarunu procedūrā nav atļauts iesniegt piedāvājuma variantus;
     5. pretendents var grozīt vai atsaukt savu piedāvājumu, iesniedzot komisijai par to rakstisku paziņojumu līdz 1.4.1.punktā noteiktajam termiņam. Šādā gadījumā pretendents norāda “Piedāvājuma grozījums” vai “Piedāvājuma atsaukums”. Iestājoties šādiem apstākļiem, komisija izskata un vērtē vienīgi aktuālo (jauno) piedāvājumu;
     6. ja komisija saņem pretendenta piedāvājuma atsaukumu vai grozījumu, to atver pirms piedāvājuma;
     7. komisija piedāvājumus atver to iesniegšanas secībā, nolasot pretendenta nosaukumu, daļu, kurā iesniegts piedāvājums un piedāvāto cenu, kā arī paziņojot, vai ir iesniegts piedāvājuma nodrošinājums.
  3. **Piedāvājuma derīguma termiņš:** 100 (viens simts) dienas no piedāvājuma atvēršanas dienas.
  4. **Piedāvājuma nodrošinājums:** 
     1. piedāvājuma nodrošinājuma summa ir **1 000.00 EUR** (*viens tūkstotis eiro un 0 centi*) bez PVN.
     2. piedāvājuma nodrošinājums jāiesniedz kā pretendenta naudas summas iemaksa pasūtītāja bankas kontā (konta Nr. norādīts nolikuma 1.2.punktā), maksājuma mērķī norādot: “Piedāvājuma nodrošinājums sarunu procedūrai ar publikāciju “Darba apģērbu mazgāšana, tīrīšana un labošana” (ID Nr. LDZ 2024/93-SPAV), saskaņā ar nolikuma prasībām. Kopā ar piedāvājuma dokumentiem jāiesniedz maksājuma uzdevums, kas pierāda, ka piedāvājuma nodrošinājuma summa ir iemaksāta pasūtītāja bankas kontā. Valūta, kādā pretendents veic piedāvājuma nodrošinājuma summas iemaksu, ir EUR;
     3. piedāvājuma nodrošinājums garantē, ka pasūtītājs ietur piedāvājuma nodrošinājuma summu, ja:
        1. pretendents atsauc savu piedāvājumu, kamēr ir spēkā piedāvājuma nodrošinājums;
        2. pretendents, kura piedāvājums izraudzīts saskaņā ar piedāvājuma izvēles kritēriju, pasūtītāja noteiktajā termiņā nav iesniedzis (iemaksājis pasūtītāja bankas kontā) tam sarunu procedūras nolikumā un iepirkuma līgumā paredzēto līguma nodrošinājumu;
        3. pretendents, kura piedāvājums izraudzīts saskaņā ar piedāvājumu izvēles kritēriju, neparaksta iepirkuma līgumu pasūtītāja noteiktajā termiņā;
     4. piedāvājuma nodrošinājumu iesniedz (iemaksā pasūtītāja bankas kontā) ar derīguma termiņu, kas nav īsāks par piedāvājuma derīguma termiņu (sk. nolikuma 1.5.punktu) un tas ir spēkā īsākajā no šādiem termiņiem:

1.6.4.1. nolikuma 1.5.punktā minētā piedāvājuma derīguma termiņā, kas noteikts, skaitot no piedāvājumu atvēršanas dienas, vai jebkurā piedāvājuma derīguma termiņa pagarinājumā, kuru pasūtītājam rakstveidā paziņojis pretendents;

1.6.4.2. līdz iepirkuma līguma noslēgšanai;

* + 1. pasūtītājs pretendentam, kuram nav piešķirtas līguma slēgšanas tiesības, piedāvājuma nodrošinājumu izsniedz (izmaksā) atpakaļ 5 (piecu) darba dienu laikā pēc tā 1.6.4.punktā noteiktā spēkā esamības termiņa beigām.
  1. **Piedāvājuma noformēšana:**
     1. Pretendents **iesniedz piedāvājumu (piedāvājuma dokumentus) parakstītu ar drošu elektronisku parakstu**, noteiktajā termiņā nosūtot to nolikuma 1.3.punktā norādītajai pasūtītāja kontaktpersonai uz e-pasta adresi. E-pasta vēstulē, ar kuru tiek iesniegts piedāvājums, jābūt norādei uz iepirkuma, kurā tas tiek iesniegts, nosaukumu un pretendenta kontaktinformācijai;
     2. **piedāvājums „jānobloķē” ar paroli, lai to nevar atvērt līdz nolikuma 1.4.2.punktā norādītajam termiņam**. Pretendentam ne vēlāk kā 15 minūšu laikā pēc piedāvājuma atvēršanas termiņa uz nolikuma 1.3.punktā minēto e-pasta adresi jānosūta derīga parole „nobloķētā” dokumenta atvēršanai;
     3. piedāvājuma lapām jābūt numurētām, dokumentiem - latviešu valodā vai citā valodā, pievienojot apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents.
     4. piedāvājuma un tam pievienoto dokumentu izstrādāšanā un noformēšanā ievēro Ministru kabineta 2018. gada 4. septembra noteikumu Nr.558 “Dokumentu izstrādāšanas un noformēšanas kārtība” prasības (attiecībā uz dokumentu parakstīšanu, atvasinājumu apliecināšanu u.tml.).
     5. informāciju, kas ir komercnoslēpums atbilstoši Komercnoslēpuma aizsardzības likuma 2. pantam vai kas uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Sabiedrisko pakalpojumu iepirkumu likumā ir noteikta par vispārpieejamu informāciju.
  2. **Piedāvājuma cena:**
     1. piedāvājuma cenā jābūt iekļautām pilnīgi visām pretendenta izmaksām, kas saistītas ar pakalpojuma izpildi, t.sk., personāla un administratīvās izmaksas, sociālais u.c. nodokļi (izņemot PVN), pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.;
     2. piedāvājuma cenā (finanšu piedāvājumā) neiekļautās izmaksas līguma izpildes laikā netiks kompensētas. Piedāvātajai cenai (attiecīgi līgumā fiksētajai cenai par pakalpojuma sniegšanu) līguma izpildes laikā jābūt nemainīgai: arī valūtas kursa, cenu inflācijas un citu pakalpojumu izmaksas ietekmējošu faktoru izmaiņu gadījumos;
     3. finanšu piedāvājumā, rakstot cenu un summu, skaitļi jānoapaļo līdz simtdaļām (divi cipari aiz komata). Finanšu piedāvājumā ir jābūt norādītām pilnīgi visām pretendenta izmaksām, kas saistītas ar pakalpojuma izpildi atbilstoši nolikuma prasībām;
     4. pieteikumā (finanšu piedāvājumā) dalībai sarunu procedūrā (nolikuma 2.pielikums) piedāvājuma cena jānorāda EUR (bez PVN).
  3. **Piedāvājumā iekļaujamā informācija un dokumenti:**

skatīt sarunu procedūras nolikuma 1.pielikumu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti.

* 1. **Pasūtītājam iesniedzamo dokumentu derīguma termiņš:** 
     1. pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas Republikas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas – ne agrāk kā sešus mēnešus pirms iesniegšanas dienas, ja vien izziņas vai dokumenta izdevējs nav norādījis īsāku tā derīguma termiņu;
     2. komisija, izmantojot publiski pieejamās datu bāzes un publiski pieejamo informāciju var pārbaudīt un pārliecināties par pretendenta (Latvijas Republikā reģistrēta uzņēmuma) faktisko situāciju uz pieprasījuma brīdi - vai uz to neattiecas obligātie pretendentu izslēgšanas nosacījumi. Komisija ir tiesīga jebkurā brīdī pieprasīt no pretendenta iesniegt kompetentu institūciju izsniegtus aktuālus dokumentus, kas apliecina, ka uz pretendentuneattiecas obligātie pretendentu izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs;
  2. **Sarunu procedūras dokumentu izsniegšana un informācijas sniegšana:** 
     1. pasūtītājs **nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem**, tai skaitā iepirkuma līguma projektam, pasūtītāja tīmekļvietnē [*www.ldz.lv*](http://www.ldz.lv) sadaļā „*Iepirkumi*” pie attiecīgā iepirkuma sludinājuma;
     2. ja pasūtītājs objektīvu iemeslu dēļ nevar nodrošināt brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam, pasūtītājs tos izsūta vai izsniedz ieinteresētajiem piegādātājiem (pretendentiem) 6 (sešu) darba dienu laikā pēc attiecīga pieprasījuma saņemšanas;
     3. pasūtītājs nodrošina ieinteresētajiem piegādātājiem iespēju iepazīties uz vietas ar iepirkuma dokumentiem, sākot no iepirkuma izsludināšanas brīža VAS „Latvijas dzelzceļš” Iepirkumu birojā, Emīlijas Benjamiņas ielā 3, Rīgā, LV-1547, 3. stāvā, 341.kabinetā (līdzi ņemot personu apliecinošu dokumentu un, caurlaides noformēšanai, iepriekš savlaicīgi paziņojot konkrētu ierašanās laiku nolikuma 1.3.punktā norādītajai kontaktpersonai);
     4. **ieinteresētajam piegādātājam ir pienākums sekot līdzi pasūtītāja tīmekļvietnē** [*www.ldz.lv*](http://www.ldz.lv) **sadaļā „*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar minēto informāciju;**
     5. ja ieinteresētais piegādātājs ir laikus (ne vēlāk kā 6 (sešas) dienas pirms piedāvājuma iesniegšanas termiņa beigām) pieprasījis pasūtītājam uz nolikuma 1.3.punktā norādīto e-pasta adresi papildu informāciju (skaidrojumu) par iepirkumu, pasūtītājs to sniedz 5 (piecu) darba dienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi;
     6. **pasūtītājs ievieto nolikuma 1.11.5.punktā minēto informāciju tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniski nosūta atbildi ieinteresētajam piegādātājam, kurš uzdevis jautājumu;**
     7. iepirkuma dokumentos iekļautie fizisko personu dati tiks apstrādāti, pamatojoties uz 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS „Latvijas dzelzceļš”.

1. **Informācija par sarunu procedūras priekšmetu**
   1. **Sarunu procedūras priekšmeta apraksts un apjoms:** darba apģērbu mazgāšana, tīrīšana un labošana saskaņā ar nolikumu un tā pielikumu nosacījumiem (nolikuma tekstā – pakalpojums).Iepirkuma priekšmets nav sadalīts daļās.
   2. Piedāvājumu Pretendents var iesniegt par visu sarunu procedūras priekšmetu kopumā pilnā apjomā.
   3. Pretendents nedrīkst iesniegt piedāvājuma variantus.
   4. Nepieciešamības gadījumā Pasūtītājs/Pircējs ir tiesīgs palielināt vai samazināt Sarunu procedūras līguma kopējo summu (prognozēto līgumcenu).
   5. Iepirkuma nomenklatūras (CPV) galvenais kods: 98310000-9 (Mazgāšanas un ķīmiskās tīrīšanas pakalpojumi)*.*
   6. **Līguma:**
      1. izpildes termiņš: 24 (divdesmit četri) mēneši no līguma noslēgšanas dienas;
      2. izpildes noteikumi un vietas: saskaņā ar līgumam pievienoto Tehnisko specifikāciju (nolikuma 2. pielikums);
      3. izpildes veids: pakalpojums pēc pieprasījuma.
   7. **Tehniskā specifikācija:** pretendents apņemas sniegt pakalpojumu saskaņā ar Tehnisko specifikāciju (nolikuma 2. pielikums).
   8. **Norēķinu kārtība:** pircējs veic samaksu par sniegtajiem pakalpojumiem 30 (trīsdesmit) kalendāro dienu laikā pēc korekti noformēta rēķina par apmaksu saņemšanas dienas.
   9. **Pircēja plānotā kopējā samaksa par līguma izpildi 24 mēnešu laika periodam: ~ 61 000,00 EUR** (sešdesmit viens tūkstotis *euro*, 0 centi), neieskaitot pievienotās vērtības nodokli (PVN) t.sk.:
2. **Pretendentu atlases prasības un piedāvājumā iekļaujamā informācija, dokumenti un materiāli**
   1. Pretendentu atlases prasības ir obligātas visiem pretendentiem, kas vēlas iegūt tiesības sniegt pakalpojumu un slēgt iepirkuma līgumu;
   2. Pretendentam jāatbilst šādiem pretendentu atlases noteikumiem un ar piedāvājumu jāiesniedz šāda informācija, dokumenti un materiāli:

|  |  |  |
| --- | --- | --- |
| **Nr.**  **p.k.** | **Atlases prasības** | **Piedāvājumā iekļaujamā informācija, dokumenti un materiāli:** |
| **3.2.1.** | **Pretendents apliecina dalību sarunu procedūrā** | |
| 3.2.1.1. | Pretendents ir fiziska vai juridiska persona, vai šādu personu apvienība jebkurā to kombinācijā, kas attiecīgi tirgū piedāvā sniegt nolikuma prasībām atbilstošu pakalpojumu. | Pieteikuma vēstule dalībai sarunu procedūrā (sarunu procedūras nolikuma 1. pielikums). |
| 3.2.1.2. | Pretendentam jāpiedāvā, atbilstoši nolikuma prasībām par iepirkuma priekšmetā minēto pakalpojumu, cena, kurā ir iekļautas visas ar iepirkuma līguma izpildi saistītās izmaksas (finanšu piedāvājums) atbilstoši nolikuma 1.7. punktā noteiktajam. | Finanšu piedāvājums (noformēts atbilstoši nolikuma 1. pielikuma 2. punktā iekļautajai tabulas formai). |
| 3.2.1.3. | Personai, kas parakstījusi piedāvājuma dokumentus, ir pārstāvības (paraksta) tiesības[[1]](#footnote-1).  Ja dokumentus paraksta persona, kam pārstāvības tiesības un apjoms nav reģistrēts atbildīgajā institūcijā un attiecīgi nav publiski pieejams un pārbaudāms, jāiesniedz atbilstoša pārstāvības tiesību un to apjoma pilnvara. | Pretendentam prasības izpildes apliecinošu dokumentu nav jāiesniedz, ja pārstāvību var pārbaudīt publiskajās datubāzēs. Informāciju pasūtītājs/komisija pārbauda par pretendentu Latvijas Republikas Uzņēmumu reģistra tīmekļvietnē: http://www.ur.gov.lv:  Ja piedāvājuma dokumentus paraksta pilnvarotā persona, jāiesniedz atbilstošu piešķirto pārstāvības tiesību un saistību apjoma apliecinošu dokumentu (pilnvaru). |
| **3.2.2.** | **Pretendentu izslēgšanas noteikumi[[2]](#footnote-2),[[3]](#footnote-3)**  **Pasūtītājs izslēdz pretendentu (*kā arī pretendenta apakšuzņēmēju/piesaistīto personu, ja tāda tiek piesaistīta*) no turpmākās dalības sarunu procedūrā, neizskata piedāvājumu, kā arī neslēdz iepirkuma līgumu ar pretendentu, uz kuru attiecas jebkurš no šī punkta apakšpunktos noteiktajiem gadījumiem** | |
| 3.2.2.1. | Ir konstatēts, ka pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 EUR (viens simts piecdesmit *euro*).  Papildus vērtēšanas gaitai tiek pārbaudīts (1) piedāvājumu iesniegšanas termiņa pēdējā dienā; (2) dienā, kad pieņemts lēmums par iespējamu iepirkuma līguma slēgšanas tiesību piešķiršanu. | Informāciju pasūtītājs/komisija pārbauda par pretendentu valsts publiskajās datu bāzēs un izmantojot publiski pieejamo informāciju. Pretendentam prasības izpildes apliecinošu dokumentu nav jāiesniedz. |
| 3.2.2.2. | Ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts. | Informāciju pasūtītājs/komisija pārbauda par pretendentu valsts publiskajās datu bāzēs un izmantojot publiski pieejamo informāciju.  Pretendentam prasības izpildi apliecinošu dokumentu nav jāiesniedz. |
| 3.2.2.3. | Pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā. | Informācija (apliecinājums), ka pretendents, tā darbinieks vai pretendenta piedāvājuma dokumentos norādīta persona nav konsultējusi vai citādi bijusi iesaistīta iepirkuma dokumentu sagatavošanā (atbilstošs apliecinājums iekļauts pieteikuma veidlapā - nolikuma 1. pielikums). |
| 3.2.2.4. | Pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju. | Dokumentu/informāciju nav jāiesniedz, pasūtītājs/komisija attiecīgo informāciju pārbauda valsts publiskajās datu bāzēs, izmantojot publiski pieejamo informāciju un pasūtītājam/komisijai pieejamo informāciju. |
| 3.2.2.5. | Pretendents nav pildījis ar pasūtītāju noslēgto iepirkuma līgumu, kā rezultātā pasūtītājs ir izmantojis attiecīgajā līgumā paredzētās tiesības vienpusēji atkāpties no līguma. | Dokumentu/informāciju nav jāiesniedz, pasūtītājs/komisija informāciju par izslēgšanas nosacījumu pārbauda, izmantojot pasūtītājam/komisijai pieejamo informāciju. |
| 3.2.2.6. | Ir konstatēts, ka uz pretendentu, kuram piešķiramas līguma slēgšanas tiesības, attiecas Starptautisko un Latvijas Republikas nacionālo sankciju likuma ierobežojumi, kas ietekmē līguma izpildi.  Atbilstības pārbaudi noteiktajai prasībai pasūtītājs/komisija veic pirms lēmuma pieņemšanas par iepirkuma līguma slēgšanas tiesību piešķiršanu un tikai attiecībā uz pretendentu, kuram nolikumā noteiktajā kārtībā būtu piešķiramas iepirkuma līguma slēgšanas tiesības (skat. nolikuma 4.2.7. punktā).  Prasība attiecināma arī uz nolikuma 3.2.5. punktā minētajām personām, kuras **ietekmē** līguma izpildi un maksājumus. | Informāciju pasūtītājs/komisija pārbauda informācijas sistēmās*.*  Pretendentam prasības izpildi apliecinošu dokumentu nav jāiesniedz. |
| **Kvalifikācijas prasības pretendentiem** | | |
| **3.2.3.** | **Prasības attiecībā uz pretendenta iespējām veikt profesionālo darbību, saimniecisko un finansiālo stāvokli, tehniskajām un profesionālajām spējām:** | |
| 3.2.3.1. | Pretendents[[4]](#footnote-4) ir reģistrēts Latvijas Republikas Uzņēmumu reģistra Komercreģistrā. | Informāciju par Latvijā reģistrētu pretendentu pasūtītājs/komisija pārbauda Latvijas Republikas Uzņēmumu reģistra tīmekļvietnē http://www.ur.gov.lv. |
| 3.2.3.2. | Pretendents **pēdējo 3 (trīs)[[5]](#footnote-5)** gadu laikā (vai atbilstoši saimnieciskās darbības periodam, ja pretendents darbojas īsāku periodu kā 3 (trīs) gadi) ir sekmīgi izpildījis vismaz 1 (vienu) sarunu procedūras priekšmetam līdzvērtīgu pakalpojumu . | Informācija par prasībai atbilstošu pretendenta **pieredzi** (nolikuma 1. pielikuma 14. punktā iekļautā tabulas forma[[6]](#footnote-6)).  Prasības izpildei ar piedāvājumu papildus dokumenti nav jāiesniedz, taču piedāvājumu vērtēšanas gaitā pēc komisijas pārstāvju pirmā pieprasījuma pretendentam pienākums nekavējoties iesniegt arī  **atsauksmi,** kas apliecina pretendenta pieredzi prasībai atbilstoša pakalpojuma sniegšanā no norādītā klienta (atsauksmē tiek norādīta informācija par sniegto pakalpojumu, t.sk. īss apraksts par preces specifiku, pakalpojuma kvalitāti un savlaicīgumu). |
| **3.2.4.** | **Pretendenta piedāvājums atbilst sarunu procedūras nolikuma (tai skaitā, Tehniskās specifikācijas) un Eiropas Savienības normatīvo aktu prasībām** | |
| 3.2.4.1. | Pretendents ir saņēmis Valsts vides dienesta vai citas kompetentas institūcijas izsniegtu atļauju B kategorijas piesārņojošai darbībai | Valsts vides dienesta vai citas kompetentas institūcijas izsniegtas atļaujas B kategorijas piesārņojošai darbībai kopija. |
| 3.2.4.2. | Pakalpojumos izmantojamiem materiāliem ir jābūt sertificētiem atbilstoši Eiropas Savienības noteikumiem. | Prasības izpildei atbilstošs apliecinājums iekļauts pieteikuma veidlapā (nolikuma 1. pielikums) un līguma projektā (nolikuma 3. pielikums). |
| **3.2.5.** | **Citi nosacījumi** | |
| 3.2.5.1. | *Ja attiecināms,* pretendentam jāiesniedz arī informācija par personu, uz kuras iespējām pretendents balstās, lai apliecinātu savu atbilstību iepirkuma dokumentos noteiktajām prasībām, un dokumenti, kas apliecina, ka pretendenta rīcībā būs nepieciešamie resursi. | 1) Informācija par personu, uz kuras iespējām pretendents balstās, lai apliecinātu savu atbilstību iepirkuma dokumentos noteiktajām prasībām (aizpildīta nolikuma 1. pielikuma 15. punktā iekļautā tabulas forma);  2) norādītās personas (sadarbības partnera) un pretendenta parakstīts apliecinājums vai vienošanās par sadarbību un/vai resursu nodošanu pretendenta rīcībā iepirkuma rezultātā noslēgtā līguma izpildei. |

1. **piedāvājumu vērtēšana**
   1. **Piedāvājumu izvēles kritērijs:** sarunu procedūras nolikuma prasībām atbilstošs piedāvājums ar viszemāko cenu (EUR bez PVN) par visu sarunu procedūras priekšmetu kopumā pilnā apjomā.
   2. **Piedāvājumu vērtēšanas kārtība:**
      1. Pretendentu un to iesniegto piedāvājumu atbilstības pārbaudi un vērtēšanu šajā nolikumā norādītajām prasībām komisija veic slēgtā (-ās) sēdē (-ēs).
      2. Komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības saskaņā ar 4.1. punktā noteikto izvēles kritēriju.
      3. Komisija veic piedāvājumu vērtēšanu šādā kārtībā:
         1. komisija izvērtē piedāvājuma noformējuma, satura atbilstību sarunu procedūras nolikuma prasībām, un pārbauda, vai ir iesniegti visi dokumenti atbilstoši nolikuma prasībām. Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību;
         2. veicot pretendentu atlasi, komisija pārbauda pretendenta (kā arī norādītās personas, ja tāda tiek piesaistīta) kvalifikācijas atbilstību sarunu procedūras nolikuma prasībām, kā arī pārliecinās, vai uz pretendentu (kā arī pretendenta norādīto personu, ja tāda tiek piesaistīta) neattiecas sarunu procedūras nolikuma 3.2.2. punktā minētie izslēgšanas gadījumi;
         3. komisija izvērtē pretendenta piedāvājuma atbilstību tehniskajām prasībām;
         4. piedāvājumu vērtēšanā komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā konstatētās kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus. Šis punkts tiek piemērots, uzsākot piedāvājumu vērtēšanu, gadījumā, ja pārbaude un izvērtēšana notiek saskaņā ar nolikuma 4.2.2. punktu;
         5. ja pretendents (kā arī pretendenta norādītā persona, ja tāda tiek piesaistīta) vai pretendenta piedāvājums neatbilst kādām no nolikuma prasībām, komisija lemj par pretendenta piedāvājuma noraidīšanu un pretendenta izslēgšanu no turpmākās dalības sarunu procedūrā, vai skaidrojuma pieprasīšanu, ja piedāvājumu izvērtēšanas gaitā tiek konstatēts, ka piedāvājumā ir neskaidra, nepilnīga vai pretrunīga informācija.
      4. Pasūtītājs ir tiesīgs lūgt, lai pretendents vai kompetenta institūcija precizē, papildina vai izskaidro piedāvājuma dokumentus, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija. Termiņu nepieciešamās informācijas vai dokumenta iesniegšanai Pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
      5. Ja pasūtītājs saskaņā ar nolikuma 4.2.4. punktu ir pieprasījis izskaidrot vai papildināt piedāvājumā ietverto pretendenta iesniegto informāciju, bet pretendents to nav izdarījis atbilstoši pasūtītāja noteiktajām prasībām, pasūtītājs piedāvājumu vērtē pēc tā rīcībā esošās informācijas.
      6. Pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu, kuram būtu piešķiramas līguma slēgšanas tiesības saskaņā ar Starptautisko un Latvijas Republikas nacionālo sankciju likumu. Pretendents tiks izslēgts no dalības iepirkumā un tā piedāvājums netiks izskatīts, ja attiecībā uz pretendentu vai kādu no likumā minētajām personām tiks konstatētas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē līguma izpildi.
2. **sarunas ar pretendentiem, izloze**
   1. Sarunas pēc nepieciešamības var tikt rīkotas pēc piedāvājumu pārbaudes vai piedāvājumu pārbaudes gaitā, ja:
      1. komisijai nepieciešami piedāvājumu precizējumi;
      2. nepieciešams vienoties par iespējamām izmaiņām sarunu procedūras priekšmetā, līguma projekta būtiskos grozījumos, piemēram: izpildes termiņos, tehniskajos noteikumos;
      3. nepieciešams vienoties par pasūtītājam izdevīgāku cenu un samaksas noteikumiem.
   2. Gadījumā, ja divi vai vairāk pretendenti ir iesnieguši piedāvājumus ar vienādām zemākajām cenām, uzvarētāja noteikšanai komisija veiks izlozi.
   3. Izloze un sarunas tiks protokolētas.
   4. (ja nepieciešams) Sarunu rīkošanai var tikt paredzētas atkārtotas piedāvājumu iesniegšanas
3. **SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA**
   1. Sarunu procedūra beidzas pēc visu pretendentu noteiktā kārtībā iesniegto piedāvājumu, pārbaudes un izvērtēšanas, sarunām (ja nepieciešams), sarunu procedūras uzvarētāja noteikšanas vai pēc sarunu procedūras izbeigšanas, vai pārtraukšanas.
   2. Ja sarunu procedūrā nav iesniegti piedāvājumi vai ja iesniegtie piedāvājumi neatbilst sarunu procedūras dokumentos noteiktajām prasībām, komisija pieņem lēmumu izbeigt sarunu procedūru.
   3. Komisija ir tiesīga jebkurā brīdī pārtraukt sarunu procedūru, ja tam ir objektīvs pamatojums.
   4. Ja sarunu procedūrā iesniegts viens piedāvājums, komisija lemj, vai tas atbilst sarunu procedūras nolikumam, vai tas ir izdevīgs un vai attiecīgo pretendentu var atzīt par uzvarētāju sarunu procedūrā.
   5. Pasūtītāja iekšējos normatīvajos aktos noteiktajā kārtībā pieņemtais lēmums par sarunu procedūras rezultātu un līguma slēgšanu ir pamats līguma noslēgšanai ar sarunu procedūras uzvarētāju (atbilstoši sarunu procedūras nolikuma 3. pielikumam).
   6. Pasūtītājs 5 (piecu) darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātiem. Gadījumā, ja sarunu procedūra tika izbeigta vai pārtraukta, komisija vienlaikus informē visus pretendentus par visiem iemesliem, kuru dēļ sarunu procedūra tika izbeigta vai pārtraukta.
   7. Ja izraudzītais pretendents atsakās slēgt iepirkuma līgumu, pasūtītājs pieņem lēmumu slēgt līgumu ar nākamo nolikuma prasībām atbilstošo pretendentu, kas iesniedzis nolikuma 4.1. punktā noteiktajam izvēles kritērijam un nolikuma prasībām atbilstošu piedāvājumu, vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar nākamo atbilstošo pretendentu, kas iesniedzis nolikuma 4.1. punktā noteiktajam izvēles kritērijam un nolikuma prasībām atbilstošu piedāvājumu, bet tas atsakās līgumu slēgt, pasūtītājs pieņem lēmumu pārtraukt sarunu procedūru, neizvēloties nevienu piedāvājumu.

**Pielikumā:**

1. pielikums Pieteikums dalībai sarunu procedūrā /forma/.;

2. pielikums Tehniskā specifikācija;

3. pielikums Līguma projekts

VAS „Latvijas dzelzceļš”

Iepirkumu biroja vadītāja D. Smilktena

*D.Kārkle +371 25685472*

**1. pielikums**

VAS “Latvijas dzelzceļš” sarunu procedūras ar publikāciju

“Darba apģērbu mazgāšana, tīrīšana un labošana” nolikumam

/forma/[[7]](#footnote-7)

2024. gada “\_\_\_.”\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_

##### **PIETEIKUMS**

DALĪBAI SARUNU PROCEDŪRĀ AR PUBLIKĀCIJU

“Darba apģērbu mazgāšana, tīrīšana un labošana”

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pretendenta nosaukums)

reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

(vadītāja vai pilnvarotās personas vārds, uzvārds, amats)

ar šī pieteikuma iesniegšanu:

1. Apliecina savu dalību VAS “Latvijas dzelzceļš” izsludinātajā sarunu procedūrā ar publikāciju “Darba apģērbu mazgāšana, tīrīšana un labošana” (ID Nr. LDZ 2024/93-SPAV) (turpmāk – sarunu procedūra).
2. Piedāvā sniegt sarunu procedūras priekšmetā minētos pakalpojumus saskaņā ar sarunu procedūras nolikuma, t.sk. Tehniskās specifikācijas (nolikuma 2. pielikums) un līguma projekta (nolikuma 3.pielikums) nosacījumiem par šādu vienas vienības cenu (EUR bez PVN):

Finanšu piedāvājums

|  |  |  |  |  |
| --- | --- | --- | --- | --- |
| ***Daļas Nr.*** | ***Pakalpojuma/pozīcijas nosaukums*** | | ***Mērvienība*** | ***Cena par mērvienību EUR***  ***(bez PVN)*** |
| 1. **Mazgāšana** | | | | |
| 1.1. | Jaka (kokvilnas, kokvilnas/poliestera) bez oderes | | 1 gab. |  |
| 1.2. | Puskombinezons (kokvilnas, kokvilnas/poliestera) bez oderes | | 1 gab. |  |
| 1.3. | Bikses (kokvilnas, kokvilnas/poliestera) bez oderes | | 1 gab. |  |
| 1.4. | Paaugstinātas redzamības siltā darba jaka (poliesters) ar oderi | | 1 gab. |  |
| 1.5. | Paaugstinātas redzamības siltais puskombinezons (poliesters) | | 1 gab. |  |
| 1.6. | Paaugstinātas redzamības siltais kombinezons (poliesters) | | 1 gab. |  |
| 1.7. | Paaugstinātas redzamības siltās bikses (poliesters) | | 1 gab. |  |
| 1.8. | T-krekla mazgāšana (kokvilna) | | 1 gab. |  |
| 1.9. | Krekla mazgāšana | | 1 gab. |  |
| 1.10. | Signālveste (poliesters) | | 1 gab. |  |
| 1.11. | Halāts (kokvilnas/poliestera) | | 1 gab. |  |
| 1.12. | Gultas veļas mazgāšana, gludināšana, cietināšana | | 1 kg |  |
| 1.13. | Dvieļi frotē mazie | | 1 gab. |  |
| 1.14. | Dvieļi frotē lielie | | 1 gab. |  |
| 1.15. | Dvieļi vienkāršie | | 1 gab. |  |
| 1. **Tīrīšana** | | | | |
| 2.1. | Aizkaru (plānie) tirīšana | | 1 m² |  |
| 2.2. | Jaka (adīta, auduma) tīrīšana | | 1 gab. |  |
| 2.3. | Jakas ar oderi tīrīšana | | 1 gab. |  |
| 2.4. | Kombinezona tirīšana | | 1 gab. |  |
| 2.5. | Puskombinezona (siltais) tīrīšana | | 1 gab. |  |
| 2.6. | Bikšu tirīšana | | 1 gab. |  |
| 2.7. | Cepures (vasaras) tirīšana | | 1 gab. |  |
| 2.8. | Cepures(ziemas|) tīrīšana | | 1 gab. |  |
| 2.9. | Zamšādas metinātāju kostīma ķīmiskā tīrīšana | | 1 gab. |  |
| 2.10. | Metinātāju kostīms | | 1 gab. |  |
| 2.11. | Apavu tīrīšana, sanitārā apstrāde | | 1 pāris |  |
| 2.12. | Darba cimdi | | 1 gab. |  |
| 2.13. | Plāna vilnas sega, tīrīšana | | 1 gab. |  |
| 2.14. | Pleds (sintētika) 215x150, tīrīšana | | 1 gab. |  |
| 2.15. | Sega (sintētika) 215x150, tīrīšana | | 1 gab. |  |
| 2.16. | Sega (vates), tīrīšana | | 1 gab. |  |
| 2.17. | Spilvens (sintētika), tīrīšana | | 1 gab. |  |
| 2.18. | Pusvilnas segu ķīmiskā tīrīšana | | 1 gab. |  |
| 1. **Labošana** | | | | |
| 3.1. | Apģērbu marķēšana | | 1 gab. |  |
| 3.2. | Ielāpu uzšūšana | | 1 gab. |  |
| 3.3. | Pogas piešūšana | | 1 gab. |  |
| 3.4. | Rāvējslēdzēju kuģīša nomaiņa | | 1 gab. |  |
| 3.5. | Spiedpogu nomaiņa | | 1 gab. |  |
| 3.6. | Uzplēsuma remonts | | 1 gab. |  |
| 3.7. | Uzplēsums ar materiālu | | 1 gab. |  |
| 3.8. | Vīles (mazas) aizšūšana | | 1 gab. |  |
| 3.9. | Vīles (lielās) aizšūšana | | 1 gab. |  |
| 3.10. | Emblēmas piešūšana | | 1 gab. |  |
| 3.11. | Gumijas (platas) nomaiņa | | 1 gab. |  |
| 3.12. | Gumijas (šauras) nomaiņa | | 1 gab. |  |
| 3.13. | Klipšu nomaiņa | | 1 gab. |  |
| 3.14. | Lences (garās) nomaiņa | | 1 gab. |  |
| 3.15. | Lences (īsās) nomaiņa | | 1 gab. |  |
| 3.16. | Rāvējslēdzēja (garā) nomaiņa | | 1 gab. |  |
| 3.17. | Rāvējslēdzēja (īsā) nomaiņa | | 1 gab. |  |
| 3.18. | Apģērbu nestandarta remonts par 1 stundu | | 1 h |  |
| 3.19. | Sprādzes nomaiņa | | 1 gab. |  |
| **Piedāvājuma kopējā summa EUR (bez PVN):** | | | |  |
| Piedāvājuma kopējā summa ar vārdiem: | |  | | |

1. Piedāvā samaksas termiņu \_\_\_ *(nosacījums: ne mazāk kā 30)* kalendāra dienas rēķina saņemšanas dienas.
2. Apliecina, ka sarunu procedūras nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus sarunu procedūras nolikuma noteikumus, kā arī slēgt līgumu atbilstoši sarunu procedūras nolikumam pievienotajam līguma projektam.
3. Apliecina, ka neatbilst nevienam no sarunu procedūras nolikumā minētajiem pretendentu izslēgšanas gadījumiem.
4. Apliecina, ka ir informēts, ka gadījumā, ja tiek izslēgts vai izpildoties kādam no sarunu procedūras nolikumā minētajiem pretendentu izslēgšanas gadījumiem piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pasūtītājs var atteikties slēgt iepirkuma līgumu.
5. Atzīst sava piedāvājuma derīguma termiņu ne mazāk kā 100 (viens simts) dienas no piedāvājuma atvēršanas dienas.
6. Apliecina, ka piedāvājuma summā ir iekļautas pilnīgi visas izmaksas, kas saistītas ar nolikumā paredzētā pakalpojuma sniegšanu, t.sk., organizatoriskie, materiālu iegādes, personāla un administratīvās izmaksas, dabas resursu, muitas, sociālais u.c. nodokļi (izņemot PVN) saskaņā ar Latvijas Republikas tiesību aktiem, kā arī pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.
7. Apliecina, ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā, kā arī nav mēģinājusi prettiesiski ietekmēt LDZ, iepirkuma komisijas vai iepirkuma komisijas locekļa lēmumu attiecībā uz iepirkuma procedūru vai iegūt tādu konfidenciālu informāciju, kas tam sniegtu nepamatotas priekšrocības iepirkumā.
8. Apliecina, ka pakalpojumos izmantotie materiāli ir sertificēti atbilstoši Eiropas Savienības noteikumiem.
9. Apliecina, ka ir tiesīgs veikt atbilstošus un sertificētus sarunu procedūras priekšmetā minētos pakalpojumus.
10. Apliecina, ka ir iepazinies ar “Latvijas dzelzceļš” koncerna mājas lapā http://www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.
11. Informē par pēdējo 3 (trīs) [[8]](#footnote-8) darbības gadu laikā pretendenta sekmīgi izpildītiem līdzīgiem līgumiem:

|  |  |  |  |  |
| --- | --- | --- | --- | --- |
| Nr.  p.k. | Sniegtais pakalpojums[[9]](#footnote-9) | Līguma darbības laiks (no… līdz) | Pakalpojuma apjoms (daudzums) | Klients[[10]](#footnote-10)  un tā kontaktpersona |
| 1. |  |  |  |  |
| 2. |  |  |  |  |

1. Informē par finanšu apgrozījumu[[11]](#footnote-11):

|  |  |  |
| --- | --- | --- |
| Apgrozījums (*EUR*, bez PVN) | | |
| …. gadā | ….. gadā | ….. gadā |
| (…) | (…) | (…) |

1. *Ja attiecināms*, informācija par personu, uz kuras iespējām pretendents balstās, lai apliecinātu savu atbilstību iepirkuma dokumentos noteiktajām prasībām (*pēc vajadzības, ja tādas tiek piesaistītas)*

|  |  |  |  |
| --- | --- | --- | --- |
| Nr.  p.k. | Pretendenta piedāvājumā norādītās personas nosaukums, kontaktinformācija (adrese, telefons, kontaktpersona) | Pretendenta piedāvājumā norādītās personas kvalifikācijas īss apraksts | Norādītās personas resursi, kas būs pretendenta rīcībā kvalifikācijas prasību izpildei |
| 1. | (…) | (…) | (…) |
|  |  |  |  |

Norādīto informāciju apliecina pievienots katra attiecīgā partnera rakstveida apliecinājums par tā gatavību veikt tam izpildei nododamo līguma daļu vai vienošanās par sadarbību līguma izpildē *(atbilstoši nolikuma dokumentācijā prasītajam)*. *[apliecinājumā vai vienošanā ir jānorāda, ka pretendents un tā norādītā persona, uz kuras iespējām tas balstās, ir solidāri atbildīgi, kopā un katrs atsevišķi par līguma izpildi, ja iepirkuma rezultātā līgumu slēgs ar šo pretendentu un tā norādīto personu, un šīs personas netiks mainītas līdz līguma izpildes beigām. Šādu apliecinājumu vai vienošanos ar parakstiem un datumiem apstiprina pretendents un norādītā persona*, *ja nepieciešams, papildus pievienojot pārstāvības (paraksta) tiesības apliecinošu (-s) dokumentu (-us) (pilnvarojumu), kā arī ārvalsts personai kompetentas attiecīgās valsts institūcijas izsniegtu dokumenta oriģinālu vai kopiju, kas var apliecināt pārstāvības tiesības.]*

1. Apliecina, ka iepirkuma procedūras priekšmets un pretendents nav iekļauti un uz tiem nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja iepirkuma ietvaros vai iespējamā iepirkuma līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to paziņos pasūtītājam.
2. Garantē, ka visas sniegtās ziņas šajā pieteikuma veidlapā un tai pievienotajos piedāvājuma dokumentos ir patiesas.
3. Pretendenta rekvizīti: (Pretendents aizpilda tabulu, norādot visu pieprasīto informāciju)

|  |  |
| --- | --- |
| Pretendenta nosaukums |  |
| Reģistrācijas numurs |  |
| Juridiskā adrese |  |
| Adrese korespondences saņemšanai |  |
| Kontaktpersonas vārds, uzvārds |  |
| Tālruņa numurs |  |
| Mobilā tālruņa numurs |  |
| Elektroniskā pasta adrese |  |
| Elektroniskā pasta adrese (saziņai) |  |

Pretendenta vadītāja vai pilnvarotās personas**[[12]](#footnote-12)** amats, vārds un uzvārds

\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_

(paraksts)

**2. pielikums**

VAS “Latvijas dzelzceļš” sarunu procedūras ar publikāciju

“Darba apģērbu mazgāšana, tīrīšana un labošana” nolikumam

**TEhniskā specifikācija**

|  |  |  |
| --- | --- | --- |
| Nr. p.k. | **Pakalpojums** | **Mērvienība** |
| **1. Mazgāšana** | | |
| 1.1. | Jaka (kokvilnas, kokvilnas/poliestera) bez oderes  (mazgāšana līdz + 60° C, ķīmiskā tīrīšana – atļauta, saudzējošā žāvēšana centrifūgā) | gab. |
| 1.2. | Puskombinezons (kokvilnas, kokvilnas/poliestera) bez oderes  (mazgāšana līdz + 60° C, ķīmiskā tīrīšana – atļauta, saudzējošā žāvēšana centrifūgā) | gab. |
| 1.3. | Bikses (kokvilnas, kokvilnas/poliestera) bez oderes  (mazgāšana līdz + 60° C, ķīmiskā tīrīšana – atļauta, saudzējošā žāvēšana centrifūgā) | gab. |
| 1.4. | Paaugstinātas redzamības siltā darba jaka (poliesters) ar oderi  (mazgāšana līdz + 60° C, ķīmiskā tīrīšana – atļauta, saudzējošā žāvēšana centrifūgā) | gab. |
| 1.5. | Paaugstinātas redzamības siltais puskombinezons (poliesters)  (mazgāšana līdz + 60° C, ķīmiskā tīrīšana – atļauta, saudzējošā žāvēšana centrifūgā) | gab. |
| 1.6. | Paaugstinātas redzamības siltais kombinezons (poliesters)  (mazgāšana līdz + 60° C, ķīmiskā tīrīšana – atļauta, saudzējošā žāvēšana centrifūgā) | gab. |
| 1.7. | Paaugstinātas redzamības siltās bikses (poliesters)  (mazgāšana līdz + 60° C, ķīmiskā tīrīšana – atļauta, saudzējošā žāvēšana centrifūgā) | gab. |
| 1.8. | T-krekla mazgāšana (kokvilna) | gab. |
| 1.9. | Krekla mazgāšana | gab. |
| 1.10. | Signālveste (poliesters)  (mazgāšanas temperatūra 30o- 60o Co līdz 100 cikliem, maksimālais programmas garums 50 minūtes ar maksimālās temperatūras ciklu 12 minūtes. Saudzīgs žāvēšanas režīms, aizliegta balināšana un gludināšana. Atļauta profesionāla ķīmiskā tīrīšana līdz 5 cikliem) | gab. |
| 1.11. | Halāts (kokvilnas/poliestera)  (mazgāšana līdz + 600 C, ķīmiskā tīrīšana – atļauta saudzējošā žāvēšana centrifūgā) | gab. |
| 1.12. | Gultas veļas mazgāšana, gludināšana, cietināšana | kg |
| 1.13. | Dvieļi frotē mazie | gab. |
| 1.14. | Dvieļi frotē lielie | gab. |
| 1.15. | Dvieļi vienkāršie | gab. |
| **2.Tīrīšana** | | |
| 2.1. | Aizkaru (plānie) tirīšana | m² |
| 2.2. | Jaka (adīta, auduma) tīrīšana | gab. |
| 2.3. | Jakas ar oderi tīrīšana | gab. |
| 2.4. | Kombinezona tirīšana | gab. |
| 2.5. | Puskombinezona (siltais) tīrīšana | gab. |
| 2.6. | Bikšu tirīšana | gab. |
| 2.7. | Cepures (vasaras) tirīšana | gab. |
| 2.8. | Cepures(ziemas|) tīrīšana |  |
| 2.9. | Zamšādas metinātāju kostīma ķīmiskā tīrīšana | gab. |
| 2.10. | Metinātāju kostīms | gab. |
| 2.11. | Apavu tīrīšana, sanitārā apstrāde | pāris |
| 2.12. | Darba cimdi | gab. |
| 2.13. | Plāna vilnas sega, tīrīšana | gab. |
| 2.14. | Pleds (sintētika) 215x150, tīrīšana | gab. |
| 2.15. | Sega (sintētika) 215x150, tīrīšana | gab. |
| 2.16. | Sega (vates), tīrīšana | gab. |
| 2.17. | Spilvens (sintētika), tīrīšana | gab. |
| 2.18. | Pusvilnas segu ķīmiskā tīrīšana | gab. |
|  | **3. Labošana** |  |
| 3.1. | Apģērbu marķēšana | gab. |
| 3.2. | Ielāpu uzšūšana | gab. |
| 3.3. | Pogas piešūšana | gab. |
| 3.4. | Rāvējslēdzēju kuģīša nomaiņa | gab. |
| 3.5. | Spiedpogu nomaiņa | gab. |
| 3.6. | Uzplēsuma remonts | gab. |
| 3.7. | Uzplēsums ar materiālu | gab. |
| 3.8. | Vīles (mazas) aizšūšana  (līdz 10 cm) | gab. |
| 3.9. | Vīles (lielās) aizšūšana  (10 cm un garāka) | gab. |
| 3.10. | Emblēmas piešūšana | gab. |
| 3.11. | Gumijas (platas) nomaiņa | gab. |
| 3.12. | Gumijas (šauras) nomaiņa | gab. |
| 3.13. | Klipšu nomaiņa | gab. |
| 3.14. | Lences (garās) nomaiņa | gab. |
| 3.15. | Lences (īsās) nomaiņa | gab. |
| 3.16. | Rāvējslēdzēja (garā) nomaiņa  (Līdz 75 cm) | gab. |
| 3.17. | Rāvējslēdzēja (īsā) nomaiņa  (līdz 25 cm) | gab. |
| 3.18. | Apģērbu nestandarta remonts par 1 stundu | h |
| 3.19. | Sprādzes nomaiņa | gab. |

**\*** norādītais pakalpojuma apjoms atsevišķiem pakalpojuma veidiem līguma darbības laikā var mainīties, kopējās līgumcenas ietvaros. Faktiskais Pakalpojuma apjoms var nesasniegt tabulā norādīto apjomu, apmaksa notiek tikai atbilstoši faktiski izpildītajam Pakalpojuma apjomam.

**Pakalpojums jānodrošina šādās Latvijas vietās:**

1. **Rīga**
2. **Daugavpils**
3. **Rēzekne**
4. **Ventspils**
5. **Liepāja**
6. **jelgava**
7. **Krustpils**

**Pasūtītāja kontaktpersonas tiks norādītas pirms Līguma slēgšanas.**

**Izpildītāja kontaktpersonas tiks norādītas pirms Līguma slēgšanas**

**3. pielikums**

VAS “Latvijas dzelzceļš” sarunu procedūras ar publikāciju

“Darba apģērbu mazgāšana, tīrīšana un labošana” nolikumam

LĪGUMA PROJEKTS

**LĪGUMS Nr.**\_\_\_\_\_\_\_\_\_\_

par darba apģērbu mazgāšanu, tīrīšanu un labošanu

Rīgā, \_\_\_\_\_\_\_\_\_\_\_\_\_\_\_\_\_

VAS “Latvijas dzelzceļš” *vai atkarīgā sabiedrība*, turpmāk – *Pasūtītājs,* tās \_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar VAS “Latvijas dzelzceļš” \_\_\_\_\_\_\_\_\_\_\_\_\_\_\_\_\_\_, no vienas puses, un

SIA **\_\_\_\_\_\_\_\_\_\_\_\_\_\_\_**, turpmāk – *Izpildītājs*, tās \_\_\_\_\_\_\_\_\_\_\_ personā, kurš (-a) rīkojas uz Statūtu pamata, no otras puses, noslēdz šo līgumu (turpmāk – Līgums) par sekojošo:

1. **Līguma priekšmets**

*Pasūtītājs* pasūta un *Izpildītājs* apņemas sniegt Tehniskajā specifikācijā (Nolikuma 2. pielikums) norādītos darba apģērbu un tekstilizstrādājumu mazgāšanas, tīrīšanas un labošanas pakalpojumus (turpmāk – Pakalpojums) atbilstoši *Pasūtītāja* organizētās sarunu procedūras ar publikāciju “Darba apģērbu mazgāšana, tīrīšana un labošana” (ID Nr. LDZ 2024/93-SPAV) (turpmāk – sarunu procedūra) nolikumam (apstiprināts ar iepirkuma komisijas (…) 1. sēdes protokolu) un rezultātiem (apstiprināti ar VAS “Latvijas dzelzceļš” (…)), *Izpildītāja* 2024. gada \_\_.\_\_\_\_\_\_\_\_ piedāvājumam Nr.\_\_\_ , Tehniskajai specifikācijai un pakalpojumu cenām (Līguma 1. pielikums).

1. **Līguma summa un samaksas kārtība**
   1. 2.1. Līguma prognozējamā summa, neņemot vērā pievienotās vērtības nodokli (turpmāk - PVN), ir \_\_\_\_\_\_\_\_\_\_ EUR (\_\_\_\_\_\_ euro un \_\_\_\_\_centi). Atbilstoši darījuma brīdī spēkā esošo normatīvo aktu prasībām papildus tiek aprēķināts PVN. Pakalpojuma cena ir nemainīga visu līguma darbības termiņu (Līguma 1. pielikums)
   2. Līguma summa ietver visas *Izpildītāja* ar Pakalpojuma sniegšanu saistītās izmaksas, tai skaitā, organizatoriskie, materiālu iegādes, personāla un administratīvās izmaksas, dabas resursu, muitas, sociālais u.c. nodokļi (izņemot PVN) saskaņā ar Latvijas Republikas tiesību aktiem, kā arī pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.
   3. Pēc pušu savstarpējas vienošanās *Pasūtītājs* var ne vairāk kā par 20% (divdesmit) procentiem no šīs Līguma summas iegādāties no *Izpildītāja* papildus Pakalpojumus par šī Līguma 1. pielikumā norādītajām cenām vai samazināt šajā Līgumā nolīgto Pakalpojumu apjomu. Ikviena šajā punktā minētā papildus Pakalpojuma gadījumā tiek ievēroti *Pasūtītāja* iekšējie normatīvie akti.
   4. *Izpildītājs* rēķinu par sniegto Pakalpojumu nosūta *Pasūtītājam* elektroniskā veidā XML vai CSV formātos, nosūtot uz *Pasūtītāja* e-pasta adresi rekini@ldz.lv. *Izpildītājs* rēķinā norāda *Pasūtītāja* juridisko adresi un *Pasūtītāja* struktūrvienības (Pakalpojuma saņēmēja) rekvizītus (sk. šī Līguma 13. sadaļu), kā arī *Pasūtītāja* piešķirto Līguma numuru un datumu.
   5. *Pasūtītājs* samaksā *Izpildītājam* par sniegtajiem Pakalpojumiem \_\_ (\_\_\_) *(tiek norādīts pirms līguma parakstīšanas, ievērojot pieteikumā norādīto termiņu, bet ne mazāk kā 30)* kalendāra dienu laikā pēc 2.4. punktā minētā rēķina saņemšanas un Pakalpojuma izpildes dokumenta saņemšanas (Līguma 5.6. punkts un Līguma 2. pielikums). Priekšapmaksa (avanss) nav paredzēta.
   6. Gadījumā, ja Pakalpojuma pavaddokumenti vai nodokļa rēķins neatbilst spēkā esošo normatīvo aktu prasībām vai nav norādīts *Pasūtītāja* piešķirtais Līguma numurs, un/vai pieļautas matemātiskas vai citas kļūdas, kuras padara Līguma saistību izpildi par neiespējamu, *Pasūtītājam* ir tiesības neveikt maksājumus līdz korekti noformēta dokumenta saņemšanai. Šajā gadījumā maksājuma termiņš sākas no korekti noformēta dokumenta saņemšanas dienas un nav uzskatāms par kavējumu.
   7. *Pasūtītājam* nav pienākuma izlietot visu Līguma 2.1. punktā minēto Līguma prognozējamo summu, pasūtot Pakalpojumu 5.1. punktā noteiktajā Pakalpojuma sniegšanas termiņā.
2. **Līguma termiņš**
   1. Līgums stājas spēkā ar tā abpusējas parakstīšanas brīdi un ir spēkā 24 (divdesmit četrus) mēnešus vai līdz Līguma 2.1. punktā minētās prognozējamās summas izlietojumam (ja Puses nav vienojušās par papildus pakalpojumu sniegšanu, atbilstoši līguma 2.3. punktam), atkarībā no tā, kurš nosacījums iestājas pirmais. Pušu pienākums veikt savstarpējos norēķinus ir spēkā līdz šo saistību pilnīgai izpildei.
3. **Pakalpojuma kvalitātes prasības**
   1. *Izpildītājs* apņemas sniegt Pakalpojumu, kura kvalitāte atbilst Latvijas Republikas un Eiropas Savienības normatīvajiem aktiem.
   2. *Izpildītājs* sniedz Pakalpojumu *Pasūtītāja* noteiktā apjomā.
4. **Pakalpojumu nodošana un pieņemšana**
   1. *Izpildītājs* sniedz Tehniskajai specifikācijai (Līguma 1. pielikums) atbilstošu Pakalpojumu Līguma 3.1. punktā noteiktajā laika posmā.Pakalpojuma sniegšanas vietas norādītas Pakalpojuma sniegšanas vietu sarakstā (Līguma 1. pielikums). Pakalpojums tiek sniegts, ne vēlāk kā 7 (septiņu) darba dienu laikā pēc *Pasūtītāja* rakstiska pieprasījuma (par rakstisku pieprasījumu uzskatāms e-pasts).
   2. *Pasūtītāja* pārstāvis rakstveidā pasūta *Izpildītājam* Pakalpojumu, norādot konkrētu daudzumu un nepieciešamo pakalpojumu, kā arī pakalpojuma sniegšanas vietu.
   3. *Pasūtītājs* informē *Izpildītāja* pārstāvi par nepieciešamību pēc Pakalpojuma ne vēlāk kā 1 (vienu) darba dienu pirms apģērbu piegādes.
   4. *Pasūtītājs* nodrošina apģērbu transportēšanu un nodošanu Pakalpojuma sniegšanas vietā (Līguma 1. pielikums).
   5. *Pasūtītāja* pārstāvis, kas nodod un saņem apģērbu, atbilstoši savām pilnvarām risina visus ar apģērbu nodošanu un pieņemšanu saistītos jautājumus, tai skaitā pārbauda Pakalpojuma atbilstību Līguma nosacījumiem, sniegto Pakalpojumu atbilstību pieprasītajiem Pakalpojumiem, daudzumam un kvalitātei.
   6. Apģērbu nodošanu mazgāšanai, tīrīšanai un labošanai noformē ar *Pasūtītāja* pieņemšanas - nodošanas aktu 2 (divos) eksemplāros (viens *Izpildītajam*, otras *Pasūtītājam*) (Pakalpojuma sniegšanas dokuments, Līguma 2. pielikums), kurā tiek uzrādīts apģērbu sortiments, daudzums, nodošanas datums, laiks un detalizēti uzskaitīti veicamie labošanas darbi.
   7. Apģērbu svēršana un skaitīšana pirms mazgāšanas tiek veikta pie *Izpildītāja* un tas pēc nosvēršanas un pārskaitīšanas tiek ierakstīts pieņemšanas - nodošanas aktā (Pakalpojuma sniegšanas dokumentā) (Līguma 2. pielikums). *Pasūtītājs* jebkurā brīdī ir tiesīgs pārbaudīt norādīto svaru un daudzumu un lūgt veikt pārrēķinu, gadījumā ja apģērbu svars vai daudzums atšķirsies no pieņemšanas-nodošanas aktā norādītā svara.
   8. Pēc apģērbu saņemšanas Pakalpojuma veikšanai (Pakalpojuma sniegšanas dokumenta parakstīšanas) *Izpildītāja* pilnvarotais pārstāvis 2 (divu) darba dienu laikā informē *Pasūtītāja* pilnvaroto pārstāvi par Pakalpojuma Izpildes termiņu nosūtot uz e-pastu: \_\_\_\_\_\_\_\_\_\_\_\_\_\_\_ informāciju par Pakalpojuma izpildes laiku.
   9. Ja *Pasūtītājam* ir pretenzijas par izmazgāto/iztīrīto/salaboto apģērbu kvalitāti, skaitu vai sortimentu, tad *Pasūtītājs* pretenziju *Izpildītājam* piesaka 24 (divdesmit četru) stundu laikā no apģērbu saņemšanas brīža. Par pretenzijā norādītajiem trūkumiem pilnvarotie pārstāvji sastāda aktu, kurā norāda konstatētos trūkumus un to iespējamos izcelsmes iemeslus.
   10. *Izpildītājs* atbildi uz *Pasūtītāja* iesniegto pretenziju sniedz 24 (divdesmit četru) stundu laikā no saņemšanas brīža, nosūtot atbildi *Pasūtītāja* pilnvarotajam pārstāvim uz e-pastu: \_\_\_\_\_\_\_\_\_\_\_\_\_\_\_\_\_.
   11. Par Pakalpojuma pieņemšanu *Pasūtītāja* pilnvarotais pārstāvis (skat. Līguma 1. pielikumu [tiks papildināts ar kontaktpersonām pirms Līguma slēgšanas]) un *Izpildītāja* pilnvarotais pārstāvis (skat. Līguma 1. pielikumu [tiks papildināts ar kontaktpersonām pirms Līguma slēgšanas]) paraksta Pakalpojuma sniegšanas dokumentu (Līguma 2. pielikums). Citu personu parakstīti dokumenti *Pasūtītājam* nav saistoši.
   12. Neatbilstoša Pakalpojuma sniegšana vai nepilnīga Pakalpojuma sniegšana nav uzskatāma par Pakalpojuma sniegšanu saskaņā ar šī Līguma noteikumiem.
   13. Līdz Pakalpojuma sniegšanas dokumenta abpusējai parakstīšanai *Izpildītājs* uzņemas visu risku saistībā ar nodoto apģērbu, tai skaitā risku par jebkādiem apģērba bojājumiem un apģērba nejaušu bojāeju.
5. **Pušu atbildība**
   1. Ja *Izpildītājs* Līgumā noteiktajā termiņā nenodrošina *Pasūtītājam* Pakalpojumu, *Pasūtītājs* ir tiesīgs pieprasīt no *Izpildītāja* līgumsodu 0,1% (nulle, komats, viena procenta) apmērā no savlaicīgi nenodrošināta Pakalpojuma vērtības par katru nokavēto dienu, bet kopumā ne vairāk par 10% (desmit procentiem) no neizpildītās saistības apmēra.
   2. Ja *Pasūtītājs* Līgumā noteiktajā termiņā neveic samaksu par sniegto Pakalpojumu, *Izpildītājam* ir tiesības pieprasīt no *Pasūtītāja* līgumsodu 0,1% (nulle, komats, viena procenta) apmērā no savlaicīgi nesamaksātās summas parkatru nokavēto dienu, bet kopumā ne vairāk par 10% (desmit procentiem) no neizpildītās saistības apmēra.
   3. Līgumsoda samaksa neatbrīvo puses no zaudējumu segšanas un Līguma izpildes pienākuma.
6. **Nepārvaramā vara (force majeure)**
   1. Ja kāda no pusēm kopumā vai daļēji nevar izpildīt savas saistības saskaņā ar šo Līgumu nepārvaramas varas apstākļu dēļ, tad Līguma saistību izpildes termiņus puses pagarina attiecīgi par šo apstākļu darbības laiku.
   2. Ja šie apstākļi ilgst vairāk par mēnesi, katra puse ir tiesīga atteikties no tālākas Līguma saistību izpildes un nevienai no pusēm nav tiesības prasīt, lai otra puse atlīdzinātu jebkura rakstura zaudējumus.
   3. Puse, kurai Līguma saistību izpilde kļuvusi neiespējama, paziņo otrai pusei rakstveidā par šādu apstākļu darbības sākumu un beigām ne vēlāk kā 5 (piecu) dienu laikā.
7. **Līguma izbeigšana**
   1. Līgumu var izbeigt, pusēm rakstveidā vienojoties.
   2. Pasūtītājs var vienpusēji izbeigt Līgumu (pilnīgi vai daļēji) jebkurā no sekojošiem gadījumiem:
      1. ja Izpildītājs bez saskaņošanas ar Pasūtītāju maina Pakalpojuma cenu;
      2. ja sniegtā Pakalpojuma kvalitāte neatbilst standartam, tehniskajām prasībām un šim Līgumam;
      3. ja Izpildītājs 7 (septiņu) dienu laikā nav sniedzis Pakalpojumu;
      4. ja Līguma izpildes laikā saskaņā ar attiecīgas institūcijas lēmumu tiek apturēta vai pārtraukta Izpildītāja saimnieciskā darbība, vai ir pieņemts kompetentās institūcijas konkurences jomā lēmums, ar kuru Izpildītājs ir atzīts par vainīgu konkurences tiesību pārkāpumā;
      5. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas ietekmē Līguma izpildi.
   3. Ja Līgums tiek izbeigts saskaņā ar 8.2. punkta noteikumiem:
      1. Līguma 8.2.1.- 8.2.3. punktā noteiktajos gadījumos Pasūtītājs nosūta par to rakstisku paziņojumu Izpildītājam pa pastu vai uz oficiālo elektronisko adresi. Līgums tiek uzskatīts par izbeigtu Pasūtītāja noteiktajā termiņā, kas nevar būt īsāks par 8 (astoņām) dienām no paziņojuma nosūtīšanas dienas. Šajā gadījumā puses sagatavo un paraksta atbilstošu Pieņemšanas nodošanas aktu par faktiski sniegtajiem Pakalpojumiem un veic savstarpēju norēķinu.
      2. Līguma 8.2.5., 8.2.4. punktā noteiktajos gadījumos Pasūtītājs rakstiski pa pastu vai uz oficiālo elektronisko adresi paziņo Izpildītājam par Līguma izbeigšanu nekavējoties.
      3. Ja Līguma 8.2.5. punktā piemēroto sankciju dēļ Pasūtītājam nav tiesības veikt samaksu Izpildītājam, Pasūtītājs atliek samaksas veikšanu un samaksai noteiktie termiņi tiek pagarināti līdz brīdim, kad pret Izpildītāju tiek atceltas sankcijas un maksājumus ir iespējams veikt.
   4. Izpildītājs garantē un apliecina, ka Izpildītājs un pēc pienācīgas pārbaudes, Pakalpojumu sniegšanai piesaistītie dalībnieki nav iekļauti un uz tiem nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja Līguma izpildes laikā šādas sankcijas tiks piemērotas vai kļūs attiecināmas, Izpildītājs nekavējoties rakstveidā par to paziņos Pasūtītājam.
   5. Izpildītājs garantē un apliecina neiesaistīties, izbeigt un neuzturēt darījuma attiecības ar personām, kuras pārkāpj Līguma 8.4. punktā norādītās tiesiskās normas, sankcijas un ierobežojumus..
8. **Personas datu aizsardzība** 
   1. Puses apliecina, ka tās ir informētas, ka vienas puses iesniegtos personas datus, ja tas nepieciešams Līguma izpildei, drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
   2. Puses nodrošina Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību aktiem personas datu aizsardzības jomā.
   3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem. Puses apņemas nenodot tālāk trešajām personām otras puses iesniegtos personas datus. Ja saskaņā ar spēkā esošajiem tiesību aktiem pusēm var rasties šāds pienākums, tās pirms personas datu nodošanas informē par to otru pusi, ja vien to neaizliedz spēkā esošie tiesību akti.
   4. Katra no pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
   5. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.
9. **Komercnoslēpuma saistības**
   1. Līguma noteikumi, kā arī informācija, kas saistīta ar Pušu sadarbību vai kas Pušu rīcībā nonākusi Līguma izpildes rezultātā, uzskatāma par Pušu komercnoslēpumu, un tā bez iepriekšējas rakstiskas otras puses piekrišanas nav izpaužama trešajām personām šī Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tiek sniegta šīm institūcijām.
   2. Saņemto puses komercnoslēpumu saturošo informāciju otra puse apņemas izmantot vienīgi šī Līguma 1. punktā norādītajam mērķim, ievērojot otras puses komercintereses un šo konfidencialitātes pienākumu.
10. **“Latvijas dzelzceļš” koncerna sadarbības partneru biznesa ētikas pamatprincipi**
    1. *Izpildītājs*, parakstot Līgumu, apliecina, ka ir iepazinies ar *Pasūtītāja* mājas lapā: [*www.ldz.lv*](http://www.ldz.lv) publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.
    2. *Izpildītājam* ir pienākums nekavējoties informēt *Pasūtītāju*, ja identificēta situācija, kad pārkāpts kāds no „Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet *Pasūtītājam* kļūst zināms, ka *Izpildītājs* ir pārkāpis kādu no „Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.
    3. Ja *Izpildītāja* rīcībā Līguma izpildes ietvaros nonāk informācija vai pamatotas aizdomas, ka „Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, *Pasūtītāja* vai jebkādu citu personu interesēs, *Izpildītājam* ir pienākums par to nekavējoties informēt „Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā: [*www.ldz.lv*](http://www.ldz.lv). Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. *Pasūtītājs* garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
11. **Citi noteikumi**
    1. Nevienai no pusēm nav tiesību nodot savas tiesības un pienākumus trešajai pusei bez otras līgumslēdzējas puses rakstveida piekrišanas.
    2. Visi šī Līguma grozījumi un papildinājumi ir spēkā tikai tad, ja tie noformēti rakstveidā un ir abu pušu parakstīti. Tie pievienojami Līgumam un kļūst par tā neatņemamu sastāvdaļu.
    3. Mainoties pušu rekvizītiem, pusēm ir pienākums 3 (trīs) darba dienu laikā (bez rakstiskas vienošanās par grozījumiem Līgumā) rakstiski, norādot jaunos rekvizītus, par to informēt otru pusi, un šī vēstule ir uzskatāma par Līguma neatņemamu sastāvdaļu, ko paraksta puses pilnvarotais pārstāvis. Gadījumā, ja tiek mainīts *Izpildītāja* norēķinu konta numurs, *Izpildītājs* par to informē *Pasūtītāju*, nosūtot vēstuli ar paraksttiesīgo personu parakstiem vai slēdz vienošanos par grozījumiem Līgumā.
    4. Visus strīdus un domstarpības, kas var rasties no šī Līguma vai sakarā ar šo Līgumu, risina pusēm vienojoties sarunu ceļā. Ja pēc 14 (četrpadsmit) kalendāra dienām vienošanās netiek panākta, strīdus nodod izskatīšanai Latvijas Republikas tiesai pēc piekritības. No Līguma izrietošās saistības apspriežamas saskaņā ar Latvijas Republikas tiesību aktiem.
    5. Līgums ir noformēts uz \_\_ (\_\_\_) lapām kopā ar \_\_ (\_\_\_) pielikumiem un parakstīts *[ja līgums tiek parakstīts papīra formātā, piemērojams:]* latviešu valodā 2 (divos) vienādos eksemplāros, no kuriem viens nodots - *Pasūtītājam*, otrs - *Izpildītājam,* abiem Līguma eksemplāriem ir vienāds juridisks spēks.

*[ja līgums tiek parakstīs e-doc.formātā, piemērojams:]* ar drošu elektronisku parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

1. **Pušu rekvizīti**

|  |  |  |
| --- | --- | --- |
| **PASŪTĪTĀJS:** |  | **IZPILDĪTĀJS:** |
| *Rekvizīti tiks norādīti pirms līguma parakstīšanas (…)* |  | *(Rekvizīti tiks norādīti atbilstoši izvēlētā pretendenta sniegtajai informācijai)*  Adrese:  Reģ.Nr.:  Tālr., fakss:  Bankas nosaukums:  Bankas kods:  Banka konta Nr.: |
| ***Kontaktinformācija:***  *(Kontaktinformācija tika norādīta pirms līguma noslēgšanas)* |  |  |
| *<Paraksts>* |  | *<Paraksts>* |
| *(Paraksta atšifrējums: vārds, uzvārds, amats)* |  | *(Paraksta atšifrējums: vārds, uzvārds, amats)* |
| *Datums:* 2024. gada “\_\_\_” \_\_\_\_\_\_\_\_\_\_\_ |  | *Datums:* 2024. gada “\_\_\_” \_\_\_\_\_\_\_\_\_\_\_\_\_ |

\_\_\_\_\_\_\_\_\_\_\_\_\_\_\_\_

līguma Nr.\_\_\_\_\_\_\_\_\_\_\_\_

**1. pielikums**

**TEHNISKĀ SPECIFIKĀCIJA**

Darba apģērbu mazgāšanai, tīrīšanai un labošanai

(atbilstoši sarunu procedūras nolikuma 2. pielikumam un sarunu procedūras uzvarētāja sniegtajai finanšu informācijai)

**PASŪTĪTĀJS IZPILDĪTĀJS \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

2024. gada \_\_\_\_\_\_\_\_\_\_\_\_\_\_ 2024. gada\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_

līguma Nr.\_\_\_\_\_\_\_\_\_\_\_\_

**2. pielikums**

**Pakalpojuma sniegšanas dokuments**

Darba apģērbu mazgāšanai, tīrīšanai un labošanai

*(sagatavojams 2 eksemplāros)*

**Pieņemšanas – nodošanas**

**AKTS**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  pakalpojumu saņēmējs | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  pakalpojumu sniedzējs |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  pakalpojumu saņemšanas adrese |  |

|  |  |  |
| --- | --- | --- |
| **Nodots** | **Pakalpojuma veids** | **Daudzums (gab./kg/m2)** |
|  |  |  |
|  |  |  |
|  |  |  |

|  |  |  |
| --- | --- | --- |
| **Veicamie labošanas darbi** | **Labots apģērbs/ tekstilizstrādājumi** | **Daudzums (gab./kg/m2)** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Datums, laiks (nodošanas)**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nodeva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

paraksts, vārds, uzvārds

Pieņēma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

paraksts, vārds, uzvārds

**Datums, laiks (saņemšanas)**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nodeva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

paraksts, vārds, uzvārds

Pieņēma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

paraksts, vārds, uzvārds

1. Prasība attiecināma uz katru personu apvienības dalībnieku, ja pretendents ir personu apvienība, kā arī pretendenta norādīto/piesaistīto sadarbības partneri. [↑](#footnote-ref-1)
2. Prasība attiecināma uz katru personu apvienības dalībnieku, ja pretendents ir personu apvienība, kā arī pretendenta norādīto/piesaistīto sadarbības partneri. [↑](#footnote-ref-2)
3. Pasūtītājs, izmantojot publiskās datu bāzes un publiski pieejamo informāciju, pārbaudīs un pārliecināsies, vai uz Latvijas Republikā reģistrētu pretendentu neattiecas izslēgšanas noteikumi atbilstoši nolikuma 3.2.2. punktam. Komisija ir tiesīga pieprasīt no pretendenta jebkurā brīdī iesniegt kompetentu institūciju izsniegtus aktuālus dokumentus, kas apliecina, ka uz pretendentu neattiecas neviens no nolikuma 3.2.2. punktā minētajiem obligātajiem pretendentu izslēgšanas noteikumiem, īpaši gadījumos, ja minēto informāciju nav iespējams pārbaudīt publiski pieejamās datu bāzēs. [↑](#footnote-ref-3)
4. Informācija jāiesniedz par pretendentu, kā arī, ja attiecināms, par personu, uz kuras saimnieciskajām vai finansiālajām , tehniskajām vai profesionālajām spējām pretendents balstās. [↑](#footnote-ref-4)
5. Pretendenti, kas dibināti vēlāk, pieprasīto informāciju iesniedz par faktisko darbības periodu līdz piedāvājumu iesniegšanai. [↑](#footnote-ref-5)
6. Pasūtītājam/komisijai ir tiesības ziņas pārbaudīt, sazinoties ar norādīto pakalpojuma saņēmēja kontaktpersonu. [↑](#footnote-ref-6)
7. Pieteikuma vēstuli noformē uz pretendenta uzņēmuma veidlapas. [↑](#footnote-ref-7)
8. Pretendenti, kuri darbojas īsāku laika periodu nekā 2 gadi, norāda informāciju atbilstoši saimnieciskās darbības periodam. [↑](#footnote-ref-8)
9. Jānorāda preces raksturojošās galvenās pazīmes - izmantotie materiāli, atbilstība standartiem, izstrādājumu funkcionālais pielietojums. [↑](#footnote-ref-9)
10. Preču saņēmējs, pasūtītājs. Jānorāda kontaktpersona un tās kontaktinformācija (tālruņa nr., e-pasta adrese), lai nepieciešamības gadījumā var sazināties, norādītās informācijas apstiprināšanai. [↑](#footnote-ref-10)
11. Pretendenti, kuri darbojas īsāku laika periodu nekā 2 gadi, norāda informāciju atbilstoši saimnieciskās darbības periodam. [↑](#footnote-ref-11)
12. Ja pieteikumu dalībai iepirkuma procedūrā paraksta Pretendenta pilnvarotā persona, tad piedāvājumam jāpievieno pilnvara noformēta atbilstoši sarunu procedūras nolikuma prasībām. [↑](#footnote-ref-12)